section_heading: NBA i Europa
paragraph_text: Prijavio se na NBA draft 2006. godine, ali nije bio izabran od strane nijedne NBA momčadi. Kao slobodan igrač potpisao je za Detroit Pistonse i za njih igrao na ljetnoj NBA ligi u Las Vegasu 2006. godine. Ondje je zaradio stres frakturu stopala i pet mjeseci proveo izvan parketa. Nakon dugotrajne rehabilitacije, Nik se potpuno oporavio i u veljači 2007. potpisao za njemački Artland Dragons. Dragonsima je pomogao da dođu do finala prvenstva Njemačke. Natrag se vratio u Ameriku i u dresu Sacramento Kingsa igrao na ljetnoj NBA ligi u Las Vegasu 2007. godine. Nije uspio izboriti svoje mjesto u sastavu, ali je u studenome 2007. nastupao za Sioux Falls Skyforce u NBDL ligi. Usprkos tome što je u prosincu u prosjeku postizao 22 poena i 11.5 skokova, Nik je napustio NBDL ligu i otišao u španjolsku Gran Canariju.<ref> 2008. ponovo je igrao Ljetnu ligu, ovaj put u dresu Los Angeles Lakersa. Kako nije uspio izboriti svoje mjesto u sastavu, Nik se natrag vraća u Španjolsku i potpisuje za španjolsku Cajasol Sevillu. Od ljeta 2009. član je španjolskog MMT Estudiantesa.